Estado de Meksiko

El **** es una de las 32 entidades federalas del Meksiko, la sua kapitala es Toluca de Lerdo, konta kon 125 belediyes i 16 rejiones administrativas. La sivdad mas grande es Ecatepec de Morelos, kon sirka de 2.000.000 milyones de avitantes. Es un estado ke se topa en el sentro de Meksiko, komparte la su frontiera kon Sivdad de Meksiko, Puebla, Hidalgo, Morelos, Guerrero i Tlaxcala.

Es el estado kon mayor nifus del paiz, 16 milyones moran en esta entidad federala, el 60% de mancha urbana es de la Zona Metropolitana de la Sivdad de México, endemas es uno de los estados kon alto muchiguamiento e desvelopamiento industrial; es tambien un estado apartajado por una grande zona urbana i una grande zona rural.

## Etimolojia
En djudeoespanyol se diz **Estado de Meksiko** es orijinalo de la lingua nahuatl, la suya intepretasion del biervo *Mexihco*, el kualo sinyifika *Lugar del dyo Mexihtli*, una representasion de Huitzilopochtli. Otra version diz ke signifika *Lugar en el ombeliko de la luna*.

En kastilyano se diz *Estado Libre y Soberano de México*, el su nombre ofisialo del estado, otro nombre komun es *Edomex*. En otras linguas nasionalas se diz *Tlahtohcayotl Mexihco*, en lingua nahuatl; *Lengu M'ondä*, en lingua otomi, *Ts'ib'onrro*, en lingua mazahua.

## Istoria
El territoryo meksikense fue deskubierto i aviado por los grupos de kazadores i levantadores posivlemente a ma de 30.000 anyos. Restos deskubiertos komo el gueso sakro de Tequixquiac, una avidensia de arte de los primeros ombres en el kontinente Americano, pieza tayada kon la su kavesa de un animal mamifero.

### Independensia
El empesijo de la istoria del estado komienza kon la independensia de Meksiko, kuando se funda el estado de Meksiko el 2 de Marzo de 1824.

## Jeografia

El territorio meshikense komparte frontieras terrestres kon Hidalgo i Keretaro al nord i kon Guerrero i Morelos al sud. El estado es divisado politikamente en 125 belediyes i 16 rejiones, la kapitala es Toluca de Lerdo, la orbe mas povlada del estado es Ecatepec de Morelos.

Endemas, Meksiko se topa entre las sus koordinadas 32° i 14° nord i 86° i 118° oeste; 

### Orografia
La mayor altitud es el volkano **Popocatépetl**, una montanya ke mide mas de 4000 mestros ensima de la mar. La sigunda montaña en emportansia es el Iztaccihuatl, topa en la misma katena muntanyosa yamada *Sierra Nevada* (Serralada Inyevada).

### Idrografia
Por el estado kruzan grandes rios, un de eyos es el Rio Lerma.

### Klima
El klima es variado, alkunos lugares la temperatura es alta i kalorosa, en otros lugares la temperatura es basha kon inyeve en el inverno, en las sus katenas montanyosas, kuando los inviernos zon muy frios, los pikos zon inyevados komo el Popocatepetl, El Iztaccihuac, el Inyevado de Toluca o Xinantecatl, o la Serralada Inyevada.


Dosya:Cerro Mesa Ahumada (43).jpg|*[[Serro Mesa Ahumada]]***[[Tequixquiac]]**
Dosya:Malinalco (27).JPG|*[[Serro Temoachan]]***[[Malinalco]]**
Dosya:Laguna del sol.jpg|*[[Inyevado de Toluca]]***[[Toluca]]**
Dosya:En el rancho.JPG|*[[El Rancho]]***[[Tlatlaya]]**
Dosya:Sierra Madre.jpg|*[[La Marquesa]]***[[Ocoyoacac]]**


## Governo i administrasion

### Organizasion territoriala
El Estado de Meksiko esta dividido en 125 belediyes i 16 rejiones admnistrativas.

#### Rejiones

#### Belediyes

## Ekonomia
Es uno de los estados de paiz kon grande muchiguamiento i desvelopamiento, la zona metropolitana de la sivdad de Meksiko es un lugar onde la industria es emportante. El mayor numero de empresas kedan en los belediyes de Naucalpan de Juarez, Tlalnepantla de Baz, Cuatitlán Izcalli, Metepec, Ecatepec de Morelos, Tultitlán i Toluca. La industria pesada es para azer papel, plastiko, asero, karton, seramika o vidro.

El estado de Meksiko es el mayor produktor de flores en el paiz, muncha dela produksion es yevada a los Estados Unidos i paizes sentroamerikanos, los belediyes de mayor proksion florikultora zon Tenencingo, Villa Guerrero, Zumpahuacán, Ixtapan de la Sal i Coatepec Harinas. El estado es grande produktor de otros produktos agrikolas komo el maiz, el frejol, la kalavaza, la sevoya, el chile, el aguakat, la guava i el tomat.

### Turizmo

El turizmo es una emportante entrada de dinero para los avitantes del estado, la serkanyia kon la Sivdad de Meksiko, aze de los finos de setimana los dias de deskanso para los kapitalinos, ay varios destinos komo los kazales majikos e los galanos kazales kon enkanto. Endemas la industria djenera turizmo para avrir empresas e industria en la zona metropolitana kon la Sivdad de Meksiko.

La zona arkeolojika mas visitada es Teotihuacán, mentado komo *Lugar onde los ombre se azen dyioses*, ansina ay otras zonas arkeolójikas komo Tenayuca, Santa Cesilia, Xochixtlahuaca, Teotenango, los hamman de Nezahualcoyotl, Cuautinchan en Malinalco (unika arkitektura monolitika del paiz), Ixtapan e Apango.

Los kazales galanos mas visitados zon, Malinalco, Valle de Bravo, Metepec, El Oro de Hidalgo i Tepotzotlán, deklarados *Kazales Majikos* por un programa de turizmo de FONATUR, otros muevos kazales deklarados zon Aculco, Teotihuacán de Arista, Ixtapan de la Sal, Villa del Carbón i San Martín de las Pirámides. Otro programa del estado es *Kazales kon Enkanto*, puevlos de galana arkitektura komo Amanalco de Becerra, Tenango del Valle, Tlalmanalco, Amecameca de Juarez, Tonatico, Sultepec, Ayapango i Otumba.

## Demografia
El estado de Meksiko es la entidad mas povlada del paiz, la nifus es 16.000.000 milyones de avitantes en el anyo 2010.

### Relijion

En el estado de Meksiko viven la mayor komunidad djudia del paiz, la su presensia esta enlos belediyes de Huixquilucan, Naucalpan de Juárez i Metepec. En el estado ay praktika dentro de las esnogas, todas son ashkenazis, tambien ay sementerios djudios enel estado.

## Edukasion
El estado konta kon la Universidad Otonoma del Estado de Meksiko, la kaza de melda más emportante de la entidad.

## Kultura
El estado de Meksiko konta kon una grande diversidad kulturala del paiz.

Juana Inez de la Cruz es una de las grandes eskritoras de la literature espanyola.


Archivo:Malinalco (5).JPG|Danza de los Chinelos en Malinalco.
Archivo:Contradanza de las Varas, Tequix (5).JPG|Contradanza de las Varas en Tequixquiac.
Archivo:AzDanceAmeca.JPG|Danza de los Concheros en Amecameca.
Archivo:Arrieros acazulco.JPG|Danza de los Arrieros en Ocoyoacac.
File:Santiagueros.jpg|Danza de Santigueros en Zumpango.


## Espor

Es estado es kuna de grandes esportistas ke partisiparon en los Djogos Olimpikos, komo Soraya Jiménez.

Los esportes mas praktikados zon el futbol, el basketbol, la nadada, la charreria, i endemas los esportes invernales ensima del la montanya Nevado de Toluca.

## Personas afamadas
* **[[Juana Inés de la Cruz]]**, poeta i eskritora de la lingua kastilyana de la Mueva Espanya.

## Ver endemas
* Meksiko

## Referensias

## Atamientos eksternos

Kateggoría:Vikipedya:Artikolos kon grafia ladina